تمت ارشفة منتديات نبع الفرات
أرد اكتب قصيدة وكون تسمعها ... وشوف اشكد عشك شايل بمطلعها
قصيدة بس الك وأخفيها عن الناس ... بس يمك أجي ويمك أطلعها
اسولف بيها كلشي وما أضم أعليك ... وعلى اجفوف القوافي أسراري أوزعها
كلبي أسرار بيه امحجبة امن أسنين ... أذب احجابها بحضنك وأفرعها
دفنت نوحها روحي وتعنت ليك ... يبو اجفوف الحرير ارحم بمدمعها
جوعانه اشكثر للعشك صار هواي ... بلذة شوك روحك روحي أشبعها
كطرت مطر طاحت روحي وأنت الكاع ... ترجع للغيوم اشلون تقنعها
يالفكيت بابك لا تسد الباب ... وعلي لو مو قفل.. رزاتك اشلعها
يالطبعك نحل لو عسل لو لدغات ... ياهي التصح منك ما نرجعها
روحي معلعلة وما صدكت تلكاك ... صدك حتى أذيتك يعني تنفعها
نور النور نورك شاشعل الملكاك ... روحي اتحيرت يا حجة تصنعها
أشعلك شمع عشرة اشتظن تفيد ... اخلي اضلوعي مشعولة اويصابعها